е имало дъмпинг, като постигнатите през този период печалби са варирали между – 3,3 % (загуба) и 0,4 % (печалба). Алтернативно, ако се приеме, че в периода 2012—2014 г. е имало дъмпинг, най-скорошната година, за която няма доказателства за дъмпингов внос на разглеждания продукт, е 2011 г., като през тази година постигнатите печалби са били в размер на средно 3,11 %. Освен това след оповестяването на окончателните заключения същият китайски производител износител заяви, че този подход е в явно нарушение на съдебната практика на Съда, тъй като отчита други фактори, различни от дъмпинга, и по-скоро има за цел да обезпечи оцеляването на стоманодобивната промишленост в Съюза.
 (131)
 Първо, според Комисията заинтересованата страна не е подкрепила с доказателства своите твърдения, че основните параметри, залегнали в основата на използваното проучване за определяне на целевата печалба в размер на 7 %, междувременно са се променили.
 (132)
 Второ, заинтересованата страна също така заяви, че проучването отразява необходимата рентабилност за оцеляването на стоманодобивната промишленост на Съюза като цяло, а не конкретно на производителите на стомана от Съюза, които произвеждат разглеждания продукт. В това отношение, както вече бе посочено в съображение 223 от регламента за временните мерки, поради липса на други достоверни данни Комисията възприе тези стойности, изчислени за стоманодобивната промишленост като цяло, и за разглеждания продукт, тъй като ГВППС съставляват голям дял от производството на необработена стомана.
 (133)
 Трето, що се отнася до предложението да се използват данните за рентабилността за периода 2012—2014 г. или за 2011 г., това не изглежда уместно. Целевата печалба е цената, която при нормални условия на конкуренция промишлеността на Съюза би могла обосновано да разчита да постигне при липса на дъмпингов внос. Както се посочва в съображение 106 от регламента за временните мерки, 2012, 2013 и 2014 г. не могат да се считат за години с нормални условия на конкуренция с оглед на последиците от дълговата криза в еврозоната и намаляващото търсене на стомана през 2012 г. Освен това, както бе установено в случая относно студеновалцовани плоски продукти от стомана (20), на данните от 2011 г. не може да се разчита поради въздействието на финансовата криза от 2009 г., която две години по-късно продължава да оказва влияние върху данните за рентабилността.
 (134)
 Въз основа на горепосоченото Комисията потвърди, че целевата печалба в размер на 7 % е най-подходящата основа в настоящото дело за опасност от причиняване на вреда. Това заключение е в съответствие с решението на Съда (21), че анализът дали е налице опасност от причиняване на вреда, по естеството си предполага прогнозен анализ.
 7.2. Окончателни мерки
 7.2.1. Достъп до поверителни данни
 (135)
 Правният представител на един китайски производител износител заяви, че информацията, съобщена при оповестяването на временните заключения, не му позволява да коментира правилността и целесъобразността на заключенията на Комисията относно дъмпинговия марж, ценовите последици и изчисляването на маржа на вредата, включително дали при изчисленията на подбиването и на занижаването на продажните цени са отчетени всички продажби на включените в извадката производители от Съюза или само онези, при които са налице продажби на сравними видове на продукта от китайски